
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 83
                                                               din 30 aprilie 2025
privind desfășurarea activității ”Animație Medievală în Cetatea Sighișoarei” și punerea la dispoziția Asociației ”Societatea Cultural Artistică de Tineret CONCRET ”, cu titlu gratuit, a terenului aparținând domeniului public din Cetatea Medievală (Piața Muzeului) pentru desfășurarea activității, în perioada 
9 mai – 30 septembrie 2025

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 11.875/03.04.2025 şi la Consiliul Local Sighișoara cu nr. 13.739/22.04.2025, de referatul de aprobare, înregistrat cu nr. 11.874/03.04.2025, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere adresa înregistrată la Municipiul Sighişoara cu nr. 8.863/10.03.2025, prin care, Asociația ”Societatea Cultural Artistică de Tineret CONCRET” solicită sprijin pentru organizarea în Municipiul Sighișoara a unor momente artistice de Animație Medievală, în perioada 9 mai – 30 septembrie 2025, constând în punerea la dispoziție, cu titlu gratuit, a terenului aparținând domeniului public din Cetatea Medievală, respectiv Piața Muzeului, momente artistice care se vor desfășura cu o frecvență aleatorie, programul fiind variabil, în funcție de participările la alte manifestări culturale din țară, precum și de posibilitățile partenerilor care vor prezenta momentele artistice, fără a inoportuna alte proiecte;  

Ținând cont că, Asociația ”Societatea Cultural Artistică de Tineret CONCRET” împreună cu colaboratorii săi își propune crearea unor momente artistice de animație medievală prin susținerea unor concerte și spectacole de tip medieval, ateliere de dansuri istorice, demonstrații de arta mânuirii armelor medievale, ateliere de manufactură și momente teatrale, destinate publicului de toate vârstele, aducând un plus de culoare Cetății;

Având în vedere că, pentru realizarea acțiunii, reprezentanții asociației, vor fi poziționați în unul din punctele de interes turistic al Cetății, respectiv, Piața Muzeului, îmbrăcați în costume medievale prezentând diferite activități ce aveau loc în Evul Mediu, va avea un impact foarte bun la turiști și localnici; 

Ţinând cont de prevederile art. 349 și cele ale art. 362 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, potrivit cărora bunurile proprietate privată/publică a unităţilor administrativ - teritoriale pot fi date în folosinţă gratuită, pe termen limitat, după caz, persoanelor juridice fără scop lucrativ, care desfăşoară activitate de binefacere sau de utilitate publică, ori serviciilor publice;

Având în vedere faptul că, Asociația ”Societatea Cultural Artistică de Tineret CONCRET” este persoană juridică de drept privat fără scop lucrativ, organizație culturală, non-profit, non-guvernamentală, de și pentru tineret, fără caracter politic, independentă și autonomă, care are ca obiective reprezentarea intereselor culturale ale tinerilor legate de activitatea artistic - creativă a tinerilor, precum și răspândirea culturii în rândul acestora;

Ţinând cont de prevederile art. 858 și următoarele din Legea nr. 287/2009 privind Codul civil, republicat, cu modificările şi completările ulterioare;

Văzând prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlu gratuit; 
Având în vedere Raportul de specialitate al Direcţiei Arhitect Șef – Compartimentul Administrarea Domeniului Public şi Privat, înregistrat cu nr. 11.876/03.04.2025, prin care se propune desfășurarea activității ”Animație Medievală în Cetatea Sighișoarei” și punerea la dispoziția Asociației ”Societatea Cultural Artistică de Tineret CONCRET”, cu titlu gratuit, a terenului aparținând domeniului 
public din Cetatea Medievală (Piața Muzeului) pentru desfășurarea activității, în perioada 9 mai – 30 septembrie 2025;

Având în vedere avizele favorabile ale tuturor comisiilor pe domenii de specialitate;         
În temeiul prevederilor art. 129 alin. (2) lit. „c”, alin. (6) lit. „a”, alin. (7) lit. „d” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

            H O T Ă R Ă Ş T E:

Art. 1. (1) Se aprobă desfășurarea activității ”Animație Medievală în Cetatea Sighișoarei”, organizată de Asociația ”Societatea Cultural Artistică de Tineret CONCRET”, în perioada 9 mai – 30 septembrie 2025. 

(2) Se aprobă ca perimetrul de desfășurare al activității să cuprindă domeniul public din Cetatea Medievală, respectiv Piața Muzeului. 

Art. 2. (1) Se aprobă punerea la dispoziție, cu titlu gratuit, a terenului aparţinând domeniului public din Cetatea Medievală și anume: Piața Muzeului, în perioada 9 mai – 30 septembrie 2025, către Asociația ”Societatea Cultural Artistică de Tineret CONCRET”, în vederea desfășurării unor momente artistice de Animație Medievală, programul fiind variabil, în funcție de participările la alte manifestări culturale din țară, precum și de posibilitățile partenerilor care vor prezenta momentele artistice, excepție făcând zilele care se suprapun cu alte manifestări culturale organizate de Municipiul Sighișoara și nu numai.

(2) Este interzisă desfăşurarea de către Asociația ”Societatea Cultural Artistică de Tineret CONCRET” a oricăror activităţi de comerţ sau de prestări servicii, precum și permisiunea dată de către aceasta comercianţilor pentru desfășurarea oricăror activităţi de comerţ sau de prestări servicii, în perimetrul de desfășurare a activității, așa cum este el stabilit la art. 1 alin. (2) din prezenta hotărâre.

Art. 3. Dacă în municipiul Sighișoara sunt organizate manifestări/evenimente de orice fel, pe terenul pus la dispoziție, în mod gratuit, potrivit articolelor precedente, manifestări/evenimente aprobate de Consiliul Local al Municipiului Sighișoara, participanții la acțiune mai sus amintiți, au obligația de a elibera terenul ocupat, având posibilitatea, după caz și în funcție de specificul manifestării/evenimentului organizat, de a plăti taxele stabilite, pentru participarea la acesta.

Art. 4. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Direcţia Arhitect Șef, Compartimentul Administrarea Domeniului Public şi Privat – Direcţia Arhitect Șef, Compartimentul Cadastru şi Administrarea Terenurilor Agricole şi Forestiere – Direcţia Arhitect Șef, Serviciul Relaţii Publice, Comunicare, Protocol și Administrativ, Serviciul Monitorizare Servicii Publice, Guvernanță Corporativă, Compartimentul Situații de Urgență, Direcția Publică Poliţia Locală din cadrul Municipiului Sighișoara și Asociația ”Societatea Cultural Artistică de Tineret CONCRET”.

Art. 5. Prin grija d-nei Bizo Anca, Secretarul General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro. 

PREŞEDINTE DE ŞEDINŢĂ,
  

             Tűrk Michaela
                                                                                                         Contrasemnează pentru legalitate
                                    SECRETARUL GENERAL al municipiului,

                                                                Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  2 ex. Compartimentul Administrarea Domeniului Public şi Privat – Direcţia Arhitect Șef;
  1 ex. Compartimentul Cadastru şi Administrarea Terenurilor Agricole şi Forestiere – Direcţia Arhitect Șef;

  1 ex. Serviciul Relaţii Publice, Comunicare, Protocol și Administrativ;

  1 ex. Serviciul Monitorizare Servicii Publice, Guvernanță Corporativă;

  1 ex. Compartimentul Situații de Urgență;

  1 ex. Direcția Publică Poliţia Locală;

  1 ex. Asociația ”Societatea Cultural Artistică de Tineret CONCRET”.

15 ex.  

B.A.

